**De Toamnă**

*Marin Mihalache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stoarcem boabele de struguri

În palme înlăcrimându-le

Strângem toată sclipirea

Aurului soarelui de toamnă

În butiile de iască uscată

Știubeie în care fermentam

Sângele apusului decantat

Al vinului tulbure autumnal.

Vară indiană ca de cupru

Soarele topit peste potgorii

Și stors în teascuri de must

Galben, roșu și cărămiziu

Amiază și amurg fermentând

În butoaie afumate de steajar

Dospindu-și în tihnă licorile.

Cei ajunși în toamna vieții

Decantează în inimi mustul

Tulbure care încă mai fierbe

Separă cu grijă boștina zilelor

Strecoară drojdia gri a viselor

Vin nou toarnă în butii vechi

Pentru iarna care se apropie.